Broj: 02-1- 704-4/24

Sarajevo, 09.04.2024. godine

U skladu sa članom 69. Zakona o visokom obrazovanju („Službene novine Kantona Sarajevo“ broj: 36/22 ) članom 111. Statuta Univerziteta u Sarajevu broj 01-14-35-1/23 od 26.07.2023. godine, a uvezi sa članom 25.stav 5. i članom 40. Pravilnika o platama i naknadama osoblja Univerziteta u Sarajevu, Vijeće Fakulteta političkih nauka na sjednici održanoj dana 09.04.2024, donosi:

**Odluku o visini, načinu i dinamici isplate naknada za rukovođenje doktorskim programom, te akademskim, stručnim, specijalističkim, dualnim, interdisciplinarnoim, transdisciplinarnim i multidisciplinarnim studijskim programima**

1. Na organizacionoj jedinici Univerziteta u Sarajevu- Fakulteta političkih nauka lica odgovorna za rukovođenje doktorskim programom, te akademskim, stručnim, specijalističkim, dualnim, interdisciplinarnoim, transdisciplinarnim i multidisciplinarnim studijskim programima koji se realizuju u okviru Univerziteta u Sarajevu-Fakulteta političkih nauka samostalno ili sa drugom domaćom ili stranom visokoškolskom ustanovom, institucijom ili poslovnim subjektom mogu ostvariti naknadu za svoj rad maksimalno do 20% neto plate za mjesece u kojima se održavaju aktivnosti na studijima.
2. Naknada se isplaćuje nakon obavljenih zadataka, u periodima isplate koji ne mogu biti duži od 60 dana, samo za mjesece u kojima su se održavale nastavne i ispitne aktivnosti.

**Obrazloženje:** Imajući u vidu član 25. stav 5. u vezi sa članom 40. Pravilnika o platama i naknadama osoblja Univerziteta u Sarajevu, Vijeće Univerziteta u Sarajevu-Fakulteta političkih nauka donijelo je Odluku kao u dispozitivu.

**Pouka o pravnom lijeku:** Protiv ove Odluke može se podnijeti prigovor Upravnom odboru Univerziteta u roku od 30 dana od dana prijema Odluke.

*Sekretar organizacione jedinice Univerzitet u Sarajevu- Fakultet političkih nauka, Umihana Mahmić mr.iur., potvrđuje, da je Odluka u skladu sa Zakonom o visokom obrazovanju i Statutom Univerziteta u Sarajevu  te da je Vijeće Univerziteta u Sarajevu- Fakulteta političkih nauka nadležno za donošenje iste shodno članu 69. Zakona o visokom obrazovanju („Službene novine Kantona Sarajevo“, broj 36/22.).*

 **DEKAN**

Akt obradila: Adila Odobašić Mujačić **\_\_\_\_\_\_\_\_\_\_\_\_\_\_\_\_\_\_\_\_**

Akt kontrolisao i odobrio: prof.dr. Elvis Fejzić **prof.dr. Sead Turčalo**

Dostaviti:

1. Materijal za Vijeće;
2. a/a